SUID-AFRIKAANSE RADIOLIGA 
SARLNUUS SONDAG 6 APRIL 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

SLUITINGSDATUM VIR MEI RAE 

AMATEURRADIO ONDERSTEUN TEGNOLOGIE-ONDERWYS 
SA AMSAT HOU AMSATCON 2003 

TUISKONSTRUKSIE OPEDAG 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan, in te stuur. Indien 
moontlik stuur dit asb in Afrikaans sowel as Engels. Let wel hier is `n verander- 
ing aan die manier waardeur nuusitems van nou af ingestuur moet word. Hierdie 
nuwe manier verseker dat alle nuussamestellers alle nuusberigte ontvang en 'n 
nuusberig behoort nie verlore te gaan nie. Aan die einde van hierdie bulletin 
meer oor die nuwe metode. 


U luister na ZS6SRL. 
Die nuus volg in besonderhede: 
SLUITINGSDATUM VIR DIE MEI RAE 


Die sluitingsdatum vir registrasie vir die Mei RAFE is Donderdag 10 April 2003. 
Besoek die SARL webwerf by www.sarl.org.za, vir meer inligting asook die reg- 
istrasievorm. Geen laat inskrywings sal aanvaar word nie. 


SARL-KOMPETISIES 


Op Donderdag 3 April is die eerste been van die SARL 80 meter ESB @SO- 
geselligheid gehou. Daar was stasies van ZS1, 492, ZS4, Z4S5 en 756 op die lug 
en almal het die aktiwiteit geniet. Logstate moet teen 17 April 2003 ingestuur 
word. 


Op Sondag 13 April, vanaf 14:00 tot 16:00 SAT, vind die jaarlikse SARL Hamnet 
40 meter Gesimuleerde Noodkompetisie plaas. Die reëls vir hierdie gewilde 
kompetisie asook die algemene reëls is beskikbaar op die SARL webwerf by 
www.sarl.org.za. Kom neem deel as `n klub of individu. 


AMATEURRADIO ONDERSTEUN TEGNOLOGIE-ONDERWYS IN DIE 
KLASKAMER 


Die tema vir hierdie jaar se ARU Wêreldamateurradiodag is “amateurradio on- 
dersteun tegnologie-onderwys in die klaskamer”. Wêreldamateurradiodag word 
elke jaar op 18 April gehou om die stigting van die Internasionale AmateurRa- 
dioUnie op die dag in 1925 te herdenk. 


Ole Garpestad, LA?RR, die voorsitter van ITARU Streek 1 skryf: “Daar is geen 
twyfel dat die toekoms van amateurradio behoort aan die wat vandag in die 
klaskamer sit nie. Om by hierdie tema te bly wil ek elke vereniging aanmoedig 
om vir ons jongmense te laat weet dat amateurradio `n unieke stokperdjie is te 
gelyke tyd sport, wetenskaplike studie, persoonlike bevrediging en gesamentlike 
aktiwiteit. En dat radioamateurs vandag vrywillige en onbaatsugtige navorsers 
in die tegnologiese veld van amateurradio is, 'n belangrike bron vir elke land en 
iets waaroor ons trots kan wees. Maar 18 April is nie net `n dag om oor ons 
toekoms te dink nie, dit is ook `n dag van feesviering. 


Kom ons gee eer aan die senior radioamateurs wie teruggaan na die vroeë jare 
van die TARU, of skakel ons toerusting aan en maak die dag net een OSO sodat 
die wêreld kan weet hoe groot ons amateurgemeenskap is. 


SA AMSAT HOU AMSATCON2003 OP 24 MEI 


SA AMSAT hou op 24 Mei 2003 `n amateursatellietkonferensie by die SARL 
Nasionale Amateurradiosentrum. Die datum is nou gefinaliseer en die NARS is 
bespreek. 


Wat in die verlede `n jaarlikse byeenkoms was, word nou weer aangebied om `n 
belangstelling in amateursatelliete te kweek en om nuwelinge te help om meer 
oor hierdie fassinerende deel van amateurradio te wete te kom. 


Die konferensie wat bekend staan as AMSATCON?2003 (Amateur Satellite Con- 
ference 2003), bied iets van belang aan vir elke radioamateur. `n Vergadering 
om SA AMSAT vorentoe te neem sal na die konferensie gehou word. 


Dokumente vir bespreking word verlang, stuur asseblief 'n kort opsomming 
van wat wil aanbied aan saamsat@intekom.co.za teen 14 April. Inligting is 
beskikbaar op die SARL-webwerf by www.sarl.org.za. Die registrasiefooi vir SA 
AMSAT- en SARL-Iede beloop R50,00, en dit sluit oggend- en middagtee en 
koffie en `n middagete in. 


Voorleggings wat reeds aanvaar is sluit in “Weather Satellites for Schools” deur 
Dave Long van die Universiteit van Natal. Ivo Chladek, ZS6AXT, sal `n voor- 
legging doen oor die ontvangs van swak seine. lvo is `n kundige op die ge- 
bied van bou van toerusting vir aard-maan-aardkommunikasie. Gerald Klatzko, 


ZSGBTD, sal die oprigting en werking van 'n OSCAR 40 stasie bespreek. Gerald 
is bekend vir sy praktiese benadering tot antennabou. 


INTEGNET 'N BELANGRIKKE BRON VAN INLIGTING 


Verlede Sondag se INTEGNET het aangedui dat daar baie aktiwiteir in Suid- 
Afrika op die lug is maar dat die meeste radioamateurs nie daarvan kennis 
dra nie. Die “Muddlers net' is elke aand vanaf 18:00 tot 19:00 op die lug en 
tuiskonstruksie word bespreek. Saterdae om 09:00 vergader die “Antigue Wire- 
less? vereniging van Suider-Afrka om oor ou radios en ontvangers te gesels. Beide 
hierdie groepe vergader op 40 meter. 'n Klomp van die klubs het ook gereëlde 
op-die-lug aktiwiteite op plaaslike herhalers. 


'n Algemene klagte van deelnemers was dat waneer hulle besoek aflê in `n ander 
gebied en daar word op tweemeter geroep is daar `n doodse stilte. Daar word 'n 
beroep gedoen om die herhalers meer te gebruik en om die OSO te begin. Moet 
nie terugsit en wag dat iemand anders dit doen nie. 


Oor die volgende paar weke wil Amateur Radio Mirror International fokus op 
van die bydraes wat gelewer is tydens die INTEGNET en van die aktiwiteite 
uitsonder. ARMI kan op Sondae om 10:00 op 9750 en 11815 kHz gehoor word, 
met `n heruitsending op Maandae om 21:00 op 3215 kHz. 


TUISKONSTRUKSIE OPE DAG 

n Tuiskonstruksie opedag word gereël vir Saterdag 28 Junie 2003 by die Wesrand 
Amateurradioklub. Die Wesrandklub het ingestem om as gasheer op te tree ter- 
wyl die “Muddlers Net” en die Suider-Afrikaanse Antieke Draadloosvereniging 
die reëlings tref. 


Tuisbouers en die wat ou toerusting restoureer gaan kort voorleggings gee oor 
hulle projekte wat insluit kragbronne, send/ontvangtoerusting, toets- en mee- 
tapparat en die goue oues. 'Tony Voorveld, ZS6CCD. het ingestem om `n ou 
vonksender te demonstreer. 


Daar is ook besluit om `n bring-en-herstelsessie te hou vir tuisgeboude toerusting 
wat so bietjie liefde en aandag nodig het. Die Wesrandklub gaan sorg vir eet- 
en drinkgoed en die hekke open om 09:00 vir die begim om 10:00. Die opedag 
sal teen 15:00 sluit. 


SCOPEX UITSTALLING 


Die Sterrekundige Vereniging van Suid-Afrika, Johannesburgsentrum, is besig 
om hulle tweede ScopeX 'Teleskoop en Sterrekundige Uitstalling te reël vir 10 
Mei 2003. Hierdie uitstalling gaan by die SA Militêre Museum in Saxonwold, 
langs die Johannesburgse dieretuin aangebied word. ScopeX sal om 09:00 begin 
en teen 21:00 sluit, daar sal 'n sterreparty wees vanaf 18:00. 


Die Alberton Amateurradioklub is ook betrokke by ScopeX en die Spesiale 
geleentheidstasie ZS6NOM sal op die lug wees by die SA Militêre Museum. 


Besoek die Sterrekundige Vereniging van Suid-Afrika, Johannesburgsentrum se 
webwerf by www.agua.co.za/assa. jhb.htm vir meer inligting. 


AKTIVERING VAN ROBBENEILAND (AF-064) 


Die Robbeneiland DXpedisie is op die lug met die roepsein ZS1IRBN. Hulle sal 
aktief wees tot 7 April. @SL's word hanteer deur G3SWH, of direk (21 Dick- 
ensons Grove, Congresbury, Bristol, BS49 5HG@, U.K.) met `n selfgeadresseerde 
koevert en posgeld of via die RSGB-buro. 


NUWE METODE VAN NUUS INDIEN 


`n Nuwe metode vir die indien van nuusitems vir die SARL nuusbulletins is 
beskikbaar gestel op die SARL webwerf. Besoek www.sarl.org.za/newsinbox.asp 
en tik of plak die voorafbereide nuusitem in teksformaat in die ruimte wat 
voorsien word. Sodra dit versend word, ontvang die verskeie bulletinopstellers 
die nuusitems. SARLNUUS bedank Richard, ZS2CLI, vir die beskikbaarstelling 
van hierdie diens. 


VERANDERINGS IN FREKWENSIE EN TYD VAN ARMIUITSENDINGS 


Net `n herinnering daaraan dat vanaf 30 Maart die uitsending van Amateur 
Radio Mirror International om 10:00 SAT op 17815 kHz en 9750 kHz geskied 
in plaas van 21560 kHz. Vanaf 31 Maart word die heruitsending op Maanda- 
gaande om 21:00, dit wil sê een uur later as tans, gedoen maar die frekwensie 
sal onveranderd 3215 kHz bly. 


Hierdie bulletin is saamgestel deur Dennis, ZS4BS, en gelees deur ........ vanuit 
.. as 'n diens aan radioamateurs, kortgolfluisteraars en elektronikaentoe- 
siaste. 


Die SARL nooi u ook om Sondae om 10:00 na Amateur Radio Mirror Interna- 
tional op 17 815, 9 750 en 7082 kHz en 145,625 MHz in die Oos Londen-, 145,650 
in die Durban en 145,750 MHr in die Pretoriagebied te luister. `n Heruitsending 
kan Maandagaande om 21:00 SAT op 3215 kHz gehoor word. ARMI word deur 
Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


